Yanni of Laurel? Klankgreep het almal aan die stry | Maroela Media
Ons het al op sosiale media gestry oor 'n rok (blou/swart vs wit/goud), oor 'n paar hardloopskoene (wit/pienk vs turkoois/grys) en nou is hier 'n klankgreep wat dit laat blyk dat ons selfs verskillend hoor.
Die gebruiker Cloe Feldman het die klankgreep op Twitter gelaai en meer as 6 miljoen mense het reeds daarna geluister – maar niemand kan saamstem oor "laurel" of "yanny" nie.
Die klankgreep word as 'n ouditiewe illusie beskryf en dit blyk dat persone, wat hoër frekwensies kan hoor, geneig is om eerder "yanny" (uitgespreek "yeah-knee") te hoor – en moontlik ook "laurel". Persone wat laer frekwensies hoor, dui aan dat hulle "laurel" in die klankgreep hoor (sien verduideliking in onderste video).